Document ID: 31985L0490

Komisijas Ceturtā Direktīva
(1985. gada 11. oktobris)
par dalībvalstu tiesību aktu tuvināšanu attiecībā uz analīzes metodēm, kuras vajadzīgas, lai pārbaudītu kosmētikas līdzekļu sastāvu
(85/490/EEK)
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1976. gada 27. jūlija Direktīvu 76/768/EEK par dalībvalstu tiesību aktu tuvināšanu, kas attiecas uz kosmētikas līdzekļiem [1], kurā jaunākie grozījumi izdarīti ar Direktīvu 85/391/EEK [2], un jo īpaši tās 8. panta 1. punktu,
tā kā Direktīvā 76/768/EEK ir paredzēta kosmētikas līdzekļu oficiāla testēšana, kuras mērķis ir nodrošināt to Kopienas noteikumos izklāstīto nosacījumu ievērošanu, kas attiecas uz kosmētikas līdzekļu sastāvu;
tā kā iespējami īsā laikā būtu jāparedz visas vajadzīgās analīžu metodes; tā kā trīs pasākumi šā mērķa sasniegšanai jau ir veikti, ar Komisijas Direktīvu 80/1335/EEK [3], 82/434/EEK [4] un 83/514/EEK [5] nosakot dažas metodes, ar ceturto pasākumu jāparedz metodes glicerīna 1-(4-aminobenzoāta) pierādīšanai un noteikšanai, hlorbutanola noteikšanai, hinīna pierādīšanai un noteikšanai, neorganisko sulfītu un hidrogēnsulfītu pierādīšanai un noteikšanai, sārmu metālu hlorātu pierādīšanai un noteikšanai un nātrija jodāta pierādīšanai un noteikšanai;
tā kā šajā direktīvā paredzētie pasākumi ir saskaņā ar atzinumu, ko sniegusi Komiteja, kura izveidota, lai Direktīvu 76/768/EEK pielāgotu tehnikas attīstībai,
IR PIEŅĒMUSI ŠO DIREKTĪVU.
1. pants
Dalībvalstis veic visus pasākumus, kas vajadzīgi, lai nodrošinātu to, ka oficiāli testējot kosmētikas līdzekļus:
- pierāda un nosaka glicerīna 1-(4-aminobenzoātu),
- nosaka hlorbutanolu,
- pierāda un nosaka hinīnu,
- pierāda un nosaka neorganiskos sulfītus un hidrogēnsulfītus,
- pierāda un nosaka sārmu metālu hlorātus un
- pierāda un nosaka nātrija jodātu
saskaņā ar pielikumā aprakstītajām metodēm.
2. pants
Dalībvalstīs stājas spēkā normatīvi un administratīvi akti, kas vajadzīgi, lai izpildītu šīs direktīvas prasības, ne vēlāk kā līdz 1986. gada 31. decembrim.
Par to dalībvalstis tūlīt informē Komisiju.
3. pants
Šī direktīva ir adresēta dalībvalstīm.
Briselē, 1985. gada 11. oktobrī

Labels: 1
15
16